Adatvédelmi tájékoztató a „**Földforgatók” – Iskolakert program Nógrád megyében 2018-2021** című programhoz

A Nemzeti Agrárgazdasági Kamara (továbbiakban: NAK) és a Váci Egyházmegyei Karitász (továbbiakban: Karitász) az Iskolakertekért Alapítvány közreműködésével 2018. augusztusában iskolakert programot hirdet meg „Földforgatók” névvel a Nógrád megyei általános iskolák részére.

A program célja, hogy hagyománnyá váljon az ifjúság természetes gyakorlóterepen történő környezeti nevelése, valamint a mezőgazdasági tevékenységet megismerve az ágazati pályaorientációt is segítsük. A pályázattal lehetővé tesszük a felső tagozatos általános iskolások számára, hogy a kertet, mint élményt, felfedezést, örömet nyújtó közeget tapasztalják meg és élményeiken keresztül kedvet kapjanak saját területük gondozásához. Elsődleges célunk, hogy felnőttkorban igényként jelenjen meg a kertművelés és ezt használják önellátásuk részeként, valamint a fiatalok számára megmutatkozzanak az agráriumban rejlő lehetőségek. A projekt közvetlen célja, hogy a programban részt vevő iskolákban elősegítse a kertészeti tevékenység hosszú távon is jól működő gyakorlatát és egyúttal hozzájáruljon az agár szakképzés népszerűsítéséhez. A programra pályázat keretében lehet jelentkezni és az elbírálás után legfeljebb 10 iskolának biztosítunk 3 éven keresztül eszköz- és szakmai segítséget. A programot 2 év kötelező fenntartási időszak követi.

A program lebonyolításához szükséges a részt vevő és érdeklődő tanulók személyes adatainak kezelése. Figyelemmel arra, hogy a tanulók kiskorúak, személyes adataiknak kezelésére törvényes képviselőjük hozzájáruló nyilatkozata alapján kerülhet sor. Az érintett tanuló személyes adatainak kezeléséhez adott hozzájáruló nyilatkozat önkéntes, és bármikor visszavonható az adatkezelő elérhetőségein.

A Földforgatók program helyszínein (iskolakertek, rendezvények) a programban részt vevőkről kép- és hangfelvétel, illetve film készítésére kerül sor annak céljából, hogy a NAK, a Karitász és az Iskolakertekért Alapítvány vagy egyéb köz-, illetve szakoktatásban részt vevő közfeladatot ellátó szerv a (a továbbiakban együtt: Adatkezelők) NAK és a Karitász közös programját a nyilvánosság számára bemutassa, ennek keretében közvetítse/közvetíttesse, illetve honlapján, facebook-, instagram oldalán, szakmai anyagaiban, kiadványaiban megjeleníthesse. Egyébként az Adatkezelők a meghatározott megjelenítésen túl más személyek számára a személyes adatokat nem továbbítják. Az Adatkezelők külön felhívják a törvényes képviselők figyelmét, hogy az adatkezeléshez történő hozzájárulás visszavonása esetén az Adatkezelők az adatkezelést megszüntetik, melynek keretében a nyilvános felületekről eltávolítják a kép- és hangfelvételt, illetve filmet, ez azonban nem zárja ki annak lehetőségét, hogy a hozzájárulás visszavonása előtti időszakban ezekről az adatokról harmadik személyek másolatot készítettek.

A kezelt személyes adatokat 10 évig őrizzük, majd az illetékes levéltár által jóváhagyott irattári szabályzat szerint selejtezzük, illetve a levéltár ez irányú előírása levéltári megőrzésre adjuk át.

Az érintettek egyéb jogait és jogorvoslati lehetőségeit az Európai Parlament és A Tanács 2016. április 27-i (EU) 2016/679 rendelete, a hatályos magyar jogszabályok, valamint az adatkezelőknek a <http://www.nak.hu/adatvedelem> címen közzétett, NAK-SZ-14 számú adatvédelmi és adatkezelési szabályzata;

a <http://felnottkepzes.vacem.hu/adatkezelesi-szabalyzat/> címen közzétett 2/2018. Ügyvezetői utasítás című; a

http://www.iskolakertekert.hu/images/documents/Az\_Iskolakertekert\_Alapitvany\_Adatvedelmi\_Szabalyzata.pdf

címen közzétett, Az Iskolakertekért Alapítvány Adatvédelmi Szabályzata című adatvédelmi és adatkezelési szabályzatai tartalmazzák.